**Obecné zastupiteľstvo v Ohradoch** uznesením č. 165/19OZ/2013 na svojom 19. rokovaní dňa 10.12. 2013 podľa § 6 zákona č. 369/1990 Zb. o obecnom zriadení v znení neskorších predpisov a zákona č. 245/2008 Z. z. o výchove a vzdelávaní ( školský zákon ) a o zmene a doplnení niektorých zákonov ustanovuje

**Všeobecne záväzné nariadenie obce Ohrady č. 4/2013**

o určení výšky príspevku na čiastočnú úhradu nákladov v školách a v školských zariadeniach, ktorých zriaďovateľom je obec Ohrady

# (nariadenie o určení výšky príspevku v školách a školských zariadeniach)

**PRVÁ ČASŤ**

**ZÁKLADNÉ USTANOVENIA**

**§ 1**

**Účel a predmet**

Toto všeobecne záväzné nariadenie ( ďalej len „nariadenie“ ) určuje výšku príspevku na čiastočnú úhradu nákladov v školách a školských zariadeniach, ktorých zriaďovateľom je obec Ohrady ( ďalej len „príspevky v školách a školských zariadeniach“ )

**§ 2**

**Druhy príspevkov v školách a školských zariadeniach**

Príspevky v školách a v školských zariadeniach upravené v tomto nariadení zahŕňajú:

1. príspevok za pobyt dieťaťa v materskej škole,
2. príspevok na činnosť školského klubu detí,
3. príspevok na čiastočnú úhradu nákladov v školskej jedálni.

**DRUHÁ ČASŤ**

**PRÍSPEVKY V ŠKOLÁCH A ŠKOLSKÝCH ZARIADENIACH**

PRVÝ DIEL

PRÍSPEVOK ZA POBYT DIEŤAŤA V MATERSKEJ ŠKOLE

**§ 3**

(1) Za pobyt dieťaťa v materskej škole prispieva zákonný zástupca na čiastočnú úhradu výdavkov materskej školy mesačne na jedno dieťa sumou 6,- €.

(2) Príspevok podľa odseku 1 sa uhrádza do 10. dňa príslušného kalendárneho mesiaca.

**§ 4**

Príspevok v materskej škole sa neuhrádza za dieťa

1. ktoré má jeden rok pred splnením povinnej školskej dochádzky,
2. ak zákonný zástupca dieťaťa predloží riaditeľovi materskej školy doklad o tom, že je poberateľom dávky v hmotnej núdzi a príspevkov k dávke v hmotnej núdzi[[1]](#footnote-1)
3. ktoré je umiestnené v zariadení na základe rozhodnutia súdu.

DRUHÝ DIEL

PRÍSPEVOK NA ČINNOSŤ ŠKOLSKÉHO KLUBU DETÍ

**§ 5**

(1) Na čiastočnú úhradu nákladov spojených s činnosťou školského klubu detí prispieva zákonný zástupca žiaka mesačne sumou 6,- €.

(2) Príspevok podľa odseku 1 sa uhrádza do 10. dňa príslušného kalendárneho mesiaca.

**§ 6**

Príspevok v školskom klube detí sa neuhrádza za žiaka, ak zákonný zástupca žiaka o to písomne požiada zriaďovateľa a predloží mu doklad o tom, že je poberateľom dávky v hmotnej núdzi a príspevkov k dávke v hmotnej núdzi podľa osobitného predpisu.1

TRETÍ DIEL

PRÍSPEVOK NA ČIASTOČNÚ ÚHRADU NÁKLADOV V ŠKOLSKEJ JEDÁLNI

**§ 7**

Školská jedáleň poskytuje stravovanie deťom a žiakom za čiastočnú úhradu nákladov, ktoré uhrádza zákonný zástupca vo výške nákladov na nákup potravín podľa vekových kategórií stravníkov v nadväznosti na odporúčané výživové dávky.

Výška príspevku zákonného zástupcu za stravu je určená na deň. Pri vyúčtovaní poplatku sa postupuje nasledovne: počet prihlásených dní na stravu \* sadzba príspevku.

V zmysle § 140 zákona č. 245/2008 Z. z. o výchove a vzdelávaní môže školská jedáleň poskytovať stravu deťom, žiakom a zamestnancom škôl a školských zariadení.

Veľkosť porcie jedla je daný vekovou kategóriou stravníka podľa zákonných výživových dávok.

Výroba jedál a nápojov pre dospelých stravníkov, t.j.: zamestnancov školy a školského zariadenia v zriaďovateľskej pôsobnosti obce Ohrady  sa zabezpečuje podľa vekovej kategórie stravníkov 15-18/19 ročných a úhrada sa realizuje podľa Zákonníka práce. Školská jedáleň neposkytuje stravu v reštauračných normách.

**§ 8**

(1) Príspevok, ktorý uhrádza zákonný zástupca dieťaťa alebo žiaka vo výške nákladov na nákup potravín podľa vekových kategórií stravníkov je:

|  |  |  |  |  |  |
| --- | --- | --- | --- | --- | --- |
| **Materská škola** | Desiata | Obed | Olovrant |  | Úhrada v € |
| stravníci od 2 - 6 rokov | 0,24 € | 0,60 € | 0,21 € |  | 1,05 € |

|  |  |  |  |
| --- | --- | --- | --- |
| **Základná škola** | Obed |  | Úhrada v € |
| stravníci od 6-11 rokov – I. stupeň | 0,88 € |  | 0,88 € |

|  |  |  |  |
| --- | --- | --- | --- |
| **Zamestnanci ZŠ,MŠ,ŠJ** | O b e d |  | Úhrada v € |
| zamestnanci | 1,12 € |  | 1,12 € |

(2) V zmysle § 140 ods. 3 školského zákona so súhlasom zriaďovateľa a príslušného regionálneho úradu verejného zdravotníctva poskytuje stravovanie (obe) aj fyzickým osobám obce Ohrady za 2,20 € za obed/za deň, ktorá cena zahŕňa plnú úhradu prevádzkových nákladov sumou 1,08 € a 1,12 € za plnú úhradu nákupu potravín.

(3) Príspevok podľa odseku 1 sa uhrádza do 5. dňa príslušného kalendárneho mesiaca.

**TRETIA ČASŤ**

**ZÁVEREČNÉ USTANOVENIA**

**§ 9**

Veci neupravené týmto nariadením sa riadia zákonom a osobitnými predpismi.[[2]](#footnote-2)

**§ 10**

**Účinnosť**

Toto nariadenie nadobúda účinnosť 1. januára 2014.

Jozef Kubik

starosta obce

Zverejnené na pripomienkovanie

podľa § 6 zákona č. 369/1990 Zb. o obecnom zriadení

Vyvesené : 11.11.2013

Zvesené: 27.11.2013

1. Zákon č. 599/2003 Z. z. o pomoci v hmotnej núdzi a o zmene a doplnení niektorých zákonov v znení neskorších predpisov [↑](#footnote-ref-1)
2. napr. Zákon č. 245/2008 Z. z. o výchove a vzdelávaní ( školský zákon ) a o zmene a doplnení niektorých zákonov [↑](#footnote-ref-2)